આ અંગેની વિગત એવી છે કે મેમ્કો વિસ્તારમાં આવેલ રચના સ્કૂલ નજીકના ગોકુલનગરમાં સુખલાલ ઉર્ફે સુખદેવ માંગીલાલ પ્રજાપતિ પોતાના પરિવાર સાથે રહે છે. રચના સ્કૂલની સામે આવેલા સહકારનગરમાં રવિ રામપ્રકાશ જાટવ પોતાના પરિવાર સાથે રહે છે. ગઇ કાલે રાત્રે ૮-૩૦ વાગ્યાની આસપાસ રવિ ગોકુલનગર નજીક ભૈરવનાથ કિરાણા સ્ટોર પાસે ઊભો હતોે. ગોકુલનગરમાં રહેતા સુખલાલ પ્રજાપતિના બનેવી કૈલાસભાઇ અને ચંદુભાઇ ત્યાં ઊભા હતા.